અમદાવાદ મ્યુનિસિપલ કોર્પોરેશન (AMC)નું કામ રસ્તા પર વાહનચાલકો અને પદયાત્રીઓની મુશ્કેલીઓ ઘટાડવાનું હોવા છતાંય AMC અનેક પ્રોજેક્ટ મોડા પૂરી કરતી હોવાને કારણે કાં તો પડતા મૂકતી હોવાને કારણે શહેરીજનોને અનેક સમસ્યાઓનો સામનો કરવો પડી રહ્યો છે. કાલુપુર રેલ્વે સ્ટેશન પર બનનારા ફૂટ ઓવરબ્રિજનું જ ઉદાહરણ લઈ લો. મ્યુનિસિપલ કમિશનરે આ વર્ષની શરૂઆતમાં જ કાલુપુર રેલ્વે સ્ટેશન પર ફૂટ ઓવરબ્રિજ બનાવવાની પરવાનગી આપી દીધી હોવા છતાંય AMCએ હજુ સુધી આ પ્રોજેક્ટને લગતુ કોઈ કામ હાથ ધર્યું નથી. આ ફૂટ બ્રિજ સહિત અનેક પ્રોજેક્ટ માત્ર AMCના પેપર્સ પર જ સીમિત રહી ગયા છે જેમાં શહેરમાં પાંચ જગ્યાએ સ્કાય વોક, BRTS બસ સ્ટોપ પર કોફી શોપ બનાવવા સહિતના અનેક પ્રોજેક્ટ્સનો સમાવેશ થાય છે.